फसल सूखते देख आदिवासी महिलाओं ने पहाड़ों से पानी का रूख ही मोड़ दिया
जिलेके आदिवासी बहुल बाली तहसील में हर साल बारिश का आंकड़ा औसत के पार जाता है, मगर पहाड़ों से पानी व्यर्थ ही बह जाता था। ऐसे में खेतों में खड़ी फसलें पानी के अभाव में सूख जाती थीं। हर साल कड़ी मेहनत के बाद भी खेतों में अपनी फसलों को सूखते देख एक एनजीओ से जुड़ी महिलाओं ने ऐसी पहल की कि पहाड़ों में पानी के रूख को ही मोड़ दिया। क्षेत्र में एनीकट बनाने के लिए हर घर से महिलाएं श्रमदान के लिए तैयार हो गईं। साथ ही घर-घर से चंदा जुटाकर इन महिलाओं ने समुद्र तल से 700 फीट की ऊंचाई पर आबाद अपने क्षेत्र में 5 एनीकटों का निर्माण करवा दिया। पहाड़ों से बहने वाले इस पानी से यह एनीकट अब भी लबालब है।
खास बात तो यह है कि एनीकटों के नीचे पाइप इस तरह से लगाए गए हैं, जिससे अपनी मर्जी होने पर ही इस पानी का उपयोग सिंचाई के लिए हो सकता है। गौरतलब है कि बाली तहसील की 13 ग्राम पंचायतों के 60 से अधिक गांव फलियों में रहने वाले आदिवासी परिवारों के छोटे-छोटे खेत क्यारियों में बने हुए हैं।
शेष| पेज 17
हरसाल यह लोग अधिकतर मक्का बाजरे की खेती ही करते हैं, लेकिन हर साल पूरे इलाके में अच्छी बरसात होने के बाद भी यह लोग आशानुरूप फसलें नहीं ले पा रहे थे। इसका प्रमुख कारण बरसाती पानी पहाड़ों से बहकर नदी-नालों में चला जाता था। प्रदेश में जल स्वावलंबन अभियान में आदिवासी इलाके के गांव शामिल नहीं होने पर इन गांवों के लोगों ने क्षेत्र में सक्रिय स्वयंसेवी संगठन के सहयोग से अपने स्तर पर ही एनीकटों के निर्माण का जिम्मा उठाया। आपसी सहमति से आम लिया, गोरधनपुरा कालीबोर तथा कोयलवाव क्षेत्रों में 5 मीडियम एनीकट बनवा दिए हैं। इसका नतीजा यह है कि इस बार इन स्थानों पर बंपर पैदावार हुई है। फसलों की कटाई का कार्य भी शुरू हो गया है। यह भी खुशखबरी है कि इससे आसपास की जमीन रिचार्ज होने के साथ ही सिंचाई का रकबा भी बढ़ गया है।
- हर साल बरसाती पानी पहाड़ों से बहते हुए नदी-नालों में चला जाता था। इसको देखते हुए आदिवासी अंचल की महिलाओं की पहल पर 5 छोटे एनीकटों का निर्माण अपने स्तर पर ही किया है। इसमें जो भी राशि खर्च हुई, इसे आदिवासी परिवारों ने वहन किया। अाज भी यह एनीकट लबालब है।
- सीतादेवी, सरपंच, कोयलवाव
-पूरे क्षेत्र में बरसाती पानी का समुचित उपयोग नहीं हो पाता। इस बारे में पता चलने पर इन गांवों में जाकर स्थिति जानी और बरसाती पानी रोकने के लिए आदिवासियों को तैयार किया। अब परिणाम सामने है। यह पांचों एनीकट इस बारिश में लबालब हो गए। इससे आसपास की जमीन कुएं भी रिचार्ज हो रहे हैं। सिंचाई के लिए पानी भी पर्याप्त मिल रहा है। - प्रभुलाल सैनी, स्वयंसेवक
हर घर से चंदा, अपने सामर्थ्य के अनुसार दिया सहयोग
आदिवासीइलाके में सामाजिक, रचनात्मक तथा महिलाओं को आत्मनिर्भर बनाने के लिए प्रेरणा बन रही बाबली देवी के अनुसार इस कार्य को शुरू कराने से पहले हर परिवार के सदस्य काे बुलाकर उससे सहमति ली गई थी। अपनी ही भलाई के लिए किए जा रहे इस कार्य में हर घर से आर्थिक सहयोग मिला। कुछ परिवारों ने तो श्रमदान के साथ खुलकर सहयोग किया। स्वयंसेवक प्रभुलाल सैनी ने भी अपने स्तर पर आर्थिक राशि जुटाई। बताया जाता है कि इन पांचों एनीकटों पर कुल 3 लाख रुपए खर्च हुए। श्रमदान खुद के स्तर पर ही करने के कारण इतनी कम राशि में ही 5 एनीकट बनकर तैयार हो गए।
स्वयंसेवकों ने प्रेरित किया तो बना दिए 5 एनीकट
प्रदेशमें चल रहे जल स्वावलंबन अभियान में आदिवासी इलाके के गांव शामिल नहीं है। इसके साथ ही पहाड़ी क्षेत्र में एनीकट खोदने के लिए कोई सरकारी बजट भी नहीं था। इस बीच एक कार्यक्रम में इस क्षेत्र के प्रमुख स्वयंसेवक प्रभुलाल सैनी ने अपने समूह से जुड़ी आदिवासी महिलाओं को जल का महत्व बताते हुए अपने स्तर पर ही एनीकट खोदने के लिए प्रेरित किया। इसके बाद महिलाओं ने 6 महीने में ही एनीकटों का निर्माण कर दिया। अब यह एनीकट पूरी तरह तैयार होकर पानी से लबालब हैं। इन एनीकट से क्षेत्र की करीब 500 से अधिक हैक्टेयर जमीन में सिंचाई आसानी से की जा सकती है।
हर बार औसत से ज्यादा बारिश, मगर फसलें सूख जाती थीं
{2014-536 एमएम
{2015- 717 एमएम
{2016- 1157 एमएम
बाली तहसील में हर साल औसत से अधिक होती है बरसात, मगर पहाड़ी इलाकों का पानी व्यर्थ बह जाने के कारण फसलें सूख जाती थीं, अब अरावली की पहाड़ियों में फसलें लहलहाने लगी हैं।
hin_Deva hin_Deva hin_Deva hne_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva kas_Deva hin_Deva